มีอาการปวดหน้าอกด้านขวา บางครั้งก็ซ้ายแต่ขวาจะมากกว่าค่ะ. มีอาการเรอแบบดังมากค่ะ. จะหายใจไม่ออกบ่อยมาก. ยืนนานไม่ได้เหนื่อยง่าย เวลาหายใจไม่ต้องต้องสูดแรงๆบางครั้งก็ไม่สุดค่ะ แต่ถ้าได้เรอจะดีขึ้นค่ะ. ลืมบอกค่ะอาการที่เป็นมาตั้งแต่สมัยเรียนคือ ปวดไมเกรน ไหล่กับต้นคอปวดบ่อยมากและแข็งเหมือนหลังเต่าเลยค่ะ เคยตรวจคือกล้ามเนื้ออักเสบ แต่ไม่หายค่ะ. อาศัยออกกำลังกายแบบเน้นส่วนไหล่หลังก็ดีขึ้นบ้างค่ะ. ฝากคุณแนะนำด้วยนะค่ะ. ว่าจะต้องทำยังงัยบ้างค่ะ
สวัสดีค่ะ อาการปวดอกด้านขวา อาจมีสาเหตุจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆหากมีอาการเรอ หายใจไม่อิ่มร่วมด้วย หรือสัมพันธ์กับมื้ออาหาร อาจจะเกี่ยวกับกรดไหลย้อนได้เช่นกัน ควรไปพบแพทย์เพื่อตรวจยืนยันการวินิจฉัยการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร